armvectores/hy_wikipedia_2023 huggingface dataset:
Որոգայթ (հեռուստասերիալ)

Որոգայթ, հայկական արտադրության քրեական հեռուստասերիալ (2008-2010)։


== Ստեղծման պատմություն ==
Արտադրության սկզբում Հայաստանի քրեական աշխարհի մասին պատմող սերիալը մեկ այլ հեռուստասերիալի՝ «Վերվարածներն ընտանիքում»-ի մասն էր։ Գլխավոր հերոսը՝ Հովհաննեսը, կատակերգական սերիալի հերոս Գարսևանի ազգակից եղբայրն էր։ Այդ ժամանակ սերիալի վարկանիշն ակնհայտորեն ցածր էր, այդ պատճառով որոշվեց կատակերգական սերիալի սցենարը վերափոխել քրեականի։
Ավելի ուշ սերիալը բաժանվեց երկու մասի՝ «Որոգայթ»՝ քրեական սերիալ, և «Վերվարածներն ընտանիքում»՝ կատակերգական-դրամատիկական սերիալ։


== Սյուժե ==
Սերիալը պատմում է քրեական աշխարհի մասին, որի գործողությունները ծավալվում են Հայաստանում 2000-ական թվականներին։ Գլխավոր հերոս Հովհաննեսը, որն օրենքով գող էր, մասնատվել էր սեփական ընտանեկան հարաբերությունների և քրեական աշխարհի կասկածելի գործերի միջև։


== Ֆիլմի ստեղծողներ ==
Ռոման Մուշեղյան - ֆիլմի ռեժիսոր
Հունան Սողոյան - պրոդյուսեր
Հարություն Ղուկասյան - սցենարիստ
Գիսանե Պալյան - կոմպոզիտոր


=== Դերասաններ ===
Հարություն Մովսիսյան - Հովհաննես, գլխավոր հերոս
Արամ Հովհաննիսյան - Զավեն, հակամարտիկներից մեկը, ՊԱԿ-ի նախկին գործակալ
Արամ Միսկարյան - Գարիկ, Հովհաննեսի թիկնապահը, նախկին հատուկ նշանակության ջոկատային
Գեղամ Խանդիլյան - Գոքոր, Հովհաննեսի «աջ ձեռքը»
Արտավազդ Առաքելյան - Տիկո, Հովհաննեսի «աջ ձեռքը»
Արամո Գևորգյան - Ավո
Արմեն Մարության - Վարդան
Գուժ Մանուկյան - Վախթանգ
Աիդա Բաբաջանյան - Թամարա
Սարգիս Գրիգորյան - Գոռ
Արմեն Սողոյան - Մալխաս
Նարեկ Ղափլանյան - Ատոմ
Ելենա Բորիսենկո - Նանե
Գարիկ Չեփչյան - Երեմ


== Դերասանների հետագա ճակատագիր ==


=== Արամ Միսկարյան և Գեղամ Խանդիլյան ===
2009 թվականի հունիսի 22-ին Էջմիածին-Արմավիր ավտոճանապարհին տեղի ունեցած վթարի արդյունքում սերիալի գլխավոր դերակատարներ 36-ամյա Արամ Միսկարյանը և 35-ամյա Գեղամ Խանդիլյանը տեղում մահացել են, իսկ վարորդը՝ 26-ամյա Տեր-Ադամյանը, տեղափոխվել է հիվանդանոց։


=== Արտավազդ Առաքելյան ===
Շանսոնյե, մարզիկ և դերասան Արտավազդ Առաքելյանի նկատմամբ հարուցվել է քրեական գործ խարդախության և յուրացման, կեղծ փաստաթղթերով վարկեր ստանալու մասին։ Նրա հետ են եղել նաև «Որոգայթ» հեռուստասերիալի երկու այլ դերասաններ՝ Արտակ և Արթուր Թադևոսյանները, ինչպես նաև այլ անձինք։


== Քննադատություն ==
Սերիալը հեռուստադիտողի կողմից միանշանակ չի ընկալվել։ Շատ քննադատներ հանցագործության մասին սերիալը դիտարկել են որպես քրեական կյանքի քարոզչություն։
«Որոգայթը» հաճախ համեմատվում է «Հանցավոր Պետերբուրգը» սերիալի հետ։ Երկու սերիալում էլ հիմնական գործիչներից մեկին՝ տարեց օրենքով գողին, անվանում են Բարոն, իսկ նրա մահից հետո խաղարկվում են աննախադեպ մասշտաբի քրեական գործողություններ։


== Հարմարվողականություն ==
2010 թվականին «Централ Партнершип» կինոընկերությունը հայկական «Շանթ» հեռուստաընկերությունից ձեռք է բերել «Որոգայթ» սերիալը Ռուսաստանում նկարահանելու արտոնագիր։ Սերիալի սյուժեն վերամշակվել է՝ հաշվի առնելով Ռուսաստանում կատարվող իրադարձությունները։


== Տես նաև ==
Որոգայթ (ֆիլմ)
Շանթ ՀԸ
Վերվարածներն ընտանիքում (հեռուստասերիալ)


== Ծանոթագրություններ ==


== Արտաքին հղումներ ==
Հեռուստասերիալի էջը Շանթի պաշտոնական կայքում
Արրու (համայնք)

Արրու (ֆր.՝ Arrout), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Կաստիյոն ան Կուզրան կանտոնի կազմի մեջ։ 
Համայնքի INSEE կոդ՝ 09004։


== Բնակչություն ==
Համայնքի բնակչությունը 2008 թվականին կազմում էր 69 մարդ։


== Տնտեսություն ==
2007 թվականի տվյալներով 45 աշխատունակ տարիքի մարդկանցից (15-64 տարեկան) 32-ը տնտեսապես ակտիվ էին, 13-ը անգործունակ (ակտիվության ցուցանիշը 71,1 %, 1999 թվականին եղել է՝ 63,2 %)։ 32 աշխատունակ բնակիչներից 28-ը աշխատում էին (15 տղամարդ և 13 կին), անաշխատանք էին 4-ը (տղամարդ)։ 13 անգործունակ մարդկանցից 4-ը աշակերտներ կամ ուսանողներ են, 4-ը թոշակառու, 5-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Արրու» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-13 
«Արրու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Սիրիլո Անտոնիո Ռիվարոլա

Սիրիլո Անտոնիո Ռիվարոլա Ակոստա (իսպ.՝ Cirilo Antonio Rivarola Acosta, 1836, Էուսեբիո Այալա, Cordillera Department, Պարագվայ - դեկտեմբերի 31, 1878(1878-12-31), Ասունսյոն, Պարագվայ), պարագվայցի իրավաբան և քաղաքական գործիչ, երկրի նախագահ Պարագվայի պատերազմից հետո՝ եռապետության շրջանում, 1869 թ. օգոստոսի 18-ից 1870 թ. օգոստոսի 31-ը, իսկ դրանից հետո սահմանադրական նախագահ 1870 թ. սեպտեմբերի 1-ից 1871 թ. նոյեմբերի 15-ը, երբ հրաժարական տվեց բազմաթիվ բողոքի ցույցերի ու անկարգությունների պատճառով։
Ապրել է տարագրության մեջ, Կորդիլիերա նահանգում։ 1878 թ. նախագահ Կանդիդո Բարեյրոյի կողմից կանչվել է հարցաքննության, անձնական անվտանգության պահպանման երաշխիքով։ Հանդիպումից հետո Ռիվարոլան սպանվել է Ասունսյոնի հին շուկայում։


== Արտաքին հղումներ ==
LOS PRESIDENTES DEL PARAGUAY Archived 2013-11-20 at the Wayback Machine.
Rivarola.org Associazione familiare
Վալդամբակ (Ստորին Հռենոսի գավառ)

Վալդամբակ (ֆր.՝ Waldhambach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 676 մարդ, բնակչության խտությունը` 53.69 մարդ/կմ²։ Բնակավայրը զբաղեցնում է 12.59 կմ² տարածք։


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 55 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 397 աշխատունակ (15-64 տարեկան)  բնակիչ, որոնցից ակտիվ էին 303-ը, իսկ ոչ ակտիվները` 94։ Ակտիվության ցուցանիշը կազմում է 76,3 %։ 303 աշխատունակ մարդկանցից աշխատել է 282 անձ (168 տղամարդ և 114 կին)։ Գործազուրկ են եղել 21 անձ (8 տղամարդ և 13 կին)։ 94 անաշխատունակներից 20-ը եղել են աշակերտներ կամ ուսանողներ, 39-ը` թոշակառուներ, իսկ 35-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բաբկեն Վարդապետյան

Բաբկեն Սիմոնի Վարդապետյան (դեկտեմբերի 26, 1906(1906-12-26), Գանձակ, Կովկասի փոխարքայություն, Ռուսական կայսրություն - 1992), հայ խորհրդային երկրաբան։ Երկրաբանական-հանքաբանական գիտությունների դոկտոր (1962), պրոֆեսոր (1963), ՀԽՍՀ գիտության և տեխնիկայի վաստակավոր գործիչ (1961)։


== Կենսագրություն ==
Բաբկեն Վարդապետյանն ավարտել է Ադրբեջանի Մ․ Ազիզբեկովի անվան պոլիտեխնիկական ինստիտուտը (1930)։ 1931-1932 թվականներին աշխատել է ՀԽՍՀ (այժմ ՀՀ) հանքաշինարարական տրեստում։ 1932-1936 թվականներին եղել է միներալային հումքի համամիութենական ԳՀԻ-ի հայկական բաժանմունքի տնօրենի գիտական գծով տեղակալը։ 1937-1952 թվականներին աշխատել է ՀԽՍՀ Մինիստրների խորհրդին առընթեր երկրաբանական վարչությունում (երկրաբանական արշավախմբի պետ, ապա վարչության գլխավոր ինժեներ)։ 1933 թվականից դասախոսում է Երևանի պետական համալսարանում, 1952-1980 թվականներին՝ օգտակար հանածոների հանքավայրերի որոնման և հետախուզման ամբիոնի վարիչ։ Վարդապետյանը 1959-1971 թվականներին միաժամանակ եղել է «Հայգունմետնախագիծ» ինստիտուտի տնօրենը։ Հիմնական աշխատությունները վերաբերում են Հայկական ԽՍՀ մետաղային և ոչ մետաղային օգտակար հանածոների հանքավայրերի տեղաբաշխման օրինաչափությունների, հետախուզման ու գնահատման հարցերին։


== Պարգևներ ==
Պարգևատրվել է Աշխատանքային կարմիր դրոշի 2 շքանշանով։


== Երկեր ==
Закономерности распределения медного оруденения на территории Армянской ССР, Ереван, 1965։
Թաշճյան վարժարան

Թաշճյան վարժարան, ամենօրյա վարժարան։ Հիմնվել է 1917 թվականին, Կահիրեում՝ Թաշճյան քույրերի բարերարությամբ։ Ունեցելէ եռամյա մանկապարտեզի և վեցամյա նախակրթարանի երկսեռ բաժիններ, ինչպես նաև վերին երկու դասարաններ, որտեղ սովորել են միայն աղջիկներ։ Ունեցել է նաև գիշերօթիկ և ցերեկային բաժիններ։ Սովորողների թիվը սկզբում եղել է 120, հետագայում հասել է մինչև 160 աշակերտի, ապա դարձել 85։ Գործել է մինչև 1937 թվականը։
Ա․ Գևորգյանի տուն (Կոնդ)

Ա. Գևորգյանի տուն, բնակելի տուն, որ գտնվել է Երևանի Կոնդ թաղամասում։ Տեղակայված է եղել փողոցի կարմիր գծի վրա։ Եղել է մեկհարկանի շենք՝ բաղկացած նկուղից։


== Շինություն ==
Շենքի կենտրոնական մասը եղել է ուղղանկյուն, գտնվել է հյուսիս-հարավ առանցքում։ Բնակելի սենյակները, որոնք բարձրացված են եղել հողի մակարդակից միջինը երեք մետր, ուղղված էին դեպի արևելք, հյուսիս և արևմուտք։ Պատկերասրահից սկսվող երկու մուտքերը տարել են առջևի սենյակներ, որտեղից բացվում էր բնակելի տարածք տանող դռները։ Նկուղային հարկը զբաղեցրել է քարապատ չորս սենյակները։
Կառուցված է եղել հում աղյուսից, կառույցի առանձին հատվածներ ամրակցված էին թրծված աղյուսով։ Արտաքին ճակատային մասի ճարտարապետական լուծումները պարզ էին և միևնույն ժամանակ կառույցի գեղարվեստականորեն արտահայտիչ տեսքը որոշում է առկա ճարտարապետական տարրերի ներդաշնակ համադրությունը։ Դրանք են ուղղանկյուն պատուհանները, որոնք միմյանց են միացել ուղիղ կամարաշարքով, որոնք փայլեցված պատերի ֆոնին առանձնանում էին խիստ ընդգծված այրված աղյուսի գույնով։


== Օժանդակ շինություններ և բակ ==
Օժանդակ կառույցներն առանձնացված էին բակաշենքում. այն գտնվել է գլխավոր շենքից դեպի արևմուտք, որոշակի հեռավորության վրա, հավասար է պատշգամբի լայնությանը։
Բակի կողմից, հյուսիսից և հարավից կառույցը շրջապատված է եղել պատկերասրահով, որը տարածքի տարբեր մասեր կապել է միմյանց, և միաժամանակ առանձնացրել բնակելի տարածքն օժանդակից։ Բացի այդ, պատշգամբը բնակարանը պաշտպանել է արևի այրող ճառագայթներից։ Տան աջ կողմին կցված էր սև տուֆից կառուցված դարպաս։
Բակում ավանդական կոլորիտ են ստեղծել փայտե երկշարք պատշգամբները։
Ցարսկայա փողոցում գտնվող Գ. Մարկարյանցի և Ս. Աստվածատուրյանի տներն իրավամբ կարող են համարվել բնակելի տների առաջին օրինակներ, որոնք նախագծվել ու կառուցվել են նախագծման նոր կանոններով։


== Ծանոթագրություններ ==
Մարտիրոս Աբրահամյան (այլ կիրառումներ)

Մարտիրոս Աբրահամյան անուն-ազգանունը կարող է վերաբերել՝

Մարտիրոս Աբրահամյան (1886-1957), ազգային-ազատագրական շարժման հայ գործիչ։
Մարտիրոս Աբրահամյան (1839-1895), մանկավարժ։
Աառդլապալու

Աառդլապալու (էստ․՝ Aardlapalu), գյուղ Էստոնիայի Տարտումաա նահանգի Հաասլավա շրջանում։
2011 թվականի տվյալներով գյուղում բնակվում էր 100 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գրուզսկոե (գյուղ, Գոլովանևի շրջան)

Անվան այլ կիրառումների համար տե՛ս՝ ԳրուզսկոեԳրուզսկոե (ուկրաիներեն՝ Грузьке), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Գրուզսկոե գյուղում բնակվում էր 1 142 մարդ։ Բնակավայրը զբաղեցնում է 3897 կմ² տարածք։ Բնակչության խտությունը կազմում էր 293,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էստանսիայի գավառ

Էստանսիայի գավառ (պորտ.՝ Microrregião de Estância) գավառ Բրազիլիայում, մտնում է Սեարա նահանգի մեջ։ Մտնում է Սերժիպի նահանգի գյուղատնտեսական շրջան (մարզ)ի մեջ։ Բնակչությունը կազմում է 121 720 մարդ 2006 թվականի տվյալով։ Զբաղեցված տարածքը 2054,5 կմ²։ Բնակչության խտությունը 59,25 մարդ/կմ²։


== Վիճակագրություն ==
Համախառն ներքին արտադրանքը կազմել է 885 627 777,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 7 491,92 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,640։


== Գավառի կազմ ==
Գավառի կազմի մեջ են մտնում հետևյալ համայնքները.

Էստանսյա
Ինդիարոբա
Հայկ Խաչատրյան (ազատամարտիկ)

Հայկ Գարիկի Խաչատրյան (11 հունիս, 1992 թ., գյուղ Շոշ, Ասկերանի շրջան, ԱՀ - 8 նոյեմբեր, 2020 թ., Ղուրուղչի հատված, Մարտունու շրջան, ԱՀ) Արցախյան երկրորդ պատերազմի ազատամարտիկ։


== Կենսագրություն ==
Հայկ Խաչատրյանը ծնվել է 1992 թվականին ԱՀ Ասկերանի շրջանի Շոշ գյուղում։
1998 թ. ընտանիքով տեղափոխվել են Ստեփանակերտ և 1999 թ. ընդունվել N10 միջնակարգ դպրոցը։
2013 թ. ընդունվել է Ստեփանակերտի Գրիգոր Նարեկացու անվան միջին մասնագիտական քոլեջի «Էկոնոմիկա, հաշվապահական հաշվառում և աուդիտ» և 2016 թ. ավարտել այն հաշվապահի որակավորմամբ։
2016 թ. ընդունվել է Գրիգոր Նարեկացու անվան համալսարանի «Տեսական տնտեսագիտություն» բաժին և այն ավարտելով 2019 թ., ստացել բակալավրի կոչում։
2020 թ. բարձրագույն կրթությունը շարունակել է նույն բաժնի մագիստրատուրայում։


== Զինվորական ծառայություն ==
2010 թ. մեկնել է պարտադիր զինվորական ծառայության ՊԲ N46492 զորամաս, եղել է ավագ սակրավոր։
2016 թ. Ապրիլյան պատերազմի օրերին կամավոր մեկնել է ճակատ և որպես հրաձիգ մասնակցել Մատաղիս-Թալիշ ուղղությամբ ընթացող մարտական գործողություններին։
2020 թ. Ադրբեջանի կողմից սանձազերծված Արցախյան 2-րդ պատերազմի օրերին մոբիլիզացվել է ՊԲ 99404 զորամաս և ցուցաբերած արիությունների համար հրամանատարության կողմից ստացել լեյտենանտի զինվորական կոչում։
Մասնակցել է Կոռնիձորի մարտերին, այնուհետև տեղափոխվել Մարտունու պաշտպանական դիրքեր, որտեղ մղված կատաղի մարտերում իր դասակի հետ միասին բազմաթիվ ռազմական հաջողություններ է գրանցել։ Ընադամենը մի քանի օրում խոցել են թշնամական 2 տանկ, 2 հրամանատարական դիտակետ, 4 պիկապ, 1 ուռալ, 1 զրահատեխնիկա, 30+ հոգանոց անձնակազմ։
2020 թ. նոյեմբերի 8-ին թշնամու ավիացիայի կողմից հրթիռակոծվել է լեյտենանտ Հայկ Խաչատրյանի հարակից դիրքը և հրամանատարն իր մարտական ընկերների հետ մեկնել է օգնության և հրթիռակոծության հերթական ալիքի զոհը դարձել։
Հայկ Գարիկի Խաչատրյանի աճյունը հողին է հանձնվել Հայաստանի Արարատի մարզ Նոյակերտ գյուղում։


== Պարգևներ և շքանշաններ ==
2020 թվականի սեպտեմբերի 27-ին հակառակորդի սանձազերծած լայնածավալ ռազմական գործողությունների ընթացքում Արցախի Հանրապետության պետական սահմանը պաշտպանելիս ցուցաբերած բացառիկ քաջության ու արիության համար Արցախի Հանրապետության պաշտպանության բանակի N զորամասի զինծառայող, պահեստաորի լեյտենանտ Հայկ Գարիկի Խաչատրյանը հետմահու պարգևատրվել է «Մարտական խաչ» 1-ին աստիճանի շքանշանով։


== Տես նաև ==
Արցախյան երկրորդ պատերազմ
Արցախյան երկրորդ պատերազմի մարտական ծառայության մեդալակիրների ցանկ


== Ծանոթագրություններ ==
Չուգուևի համար մարտեր

Չուգուեվի համար մարտերը սկսվել են 2022 թվականի փետրվարի 24- ին Խարկովի մարզի Չուգուև քաղաքում Ռուսաստանի կողմից Ուկրաինա ներխուժելուց հետո։


== Իրադարձությունների ընթացքը ==


=== Փետրվար ===


==== Փետրվարի 24 ====
Չուգուևի ավիաբազան գտնվում է Ուկրաինայի Խարկովի մարզի Չուգուև քաղաքում։ Ավիաբազայում տեղակայվել են Baykar Bayraktar TB2 անօդաչու թռչող սարքեր  ։ Ուկրաինա ռուսական ներխուժման առաջին ժամերին ռուսական հրթիռային հարձակումն ուղղված է եղել Չուգուևի ավիաբազայի վրա ։ Հարձակումից հետո ամերիկյան Maxar ընկերությունը հրապարակել է արբանյակային պատկերներ, որտեղ երևում են հրթիռային հարվածի արդյունքում հասցրած վնասը  ։ Բաց աղբյուրներից ստացված հետախուզության համաձայն ՝ հարձակման հետևանքով վնասվել են վառելիքի պահեստները և օդանավակայանի այլ ենթակառուցվածքներ  :
Ժամը 08:23-ին հաղորդագրություն է ստացվել, թիվ 157 հինգհարկանի բնակելի շենքում բռնկված հրդեհի մասին, որը տեղի է ունեցել ռուսական զորքերի հրետակոծության հետևանքով  ։ Անչափահաս տղա է զոհվել, մի քանիսը վիրավորվել են ։


==== Փետրվարի 25 ====
Փետրվարի 25-ի երեկոյան քաղաքը օկուպացվել է Ռուսաստանի զինված ուժերի առաջին Տանկային բանակի , վեցերորդ և քսաներորդ համազորային բանակի զինվորականների կողմից ։


=== Մարտ ===


==== Մարտի 7 ====
Ուկրաինայի զինված ուժերին հաջողվեց քաղաքն ազատել օկուպանտներից  ։ Ուկրաինայի հատուկ կապի և տեղեկատվության պաշտպանության պետական ծառայությունը հայտնում է, որ ՌԴ զինված ուժերը մեծ կորուստներ են կրել, այդ թվում՝ սպանվել է ՌԴ ԶՈւ ծովային հետևակայինների 61-րդ առանձին բրիգադի հրամանատար, փոխգնդապետ Դմիտրի Սաֆրոնովը և ՌԴ ԶՈւ օդադեսանտային հարձակման  11-րդ առանձին  բրիգադի հրամանատարի տեղակալ փոխգնդապետ Դենիս Գլեբով   ։


== Նայել նույնպես ==
Մարտեր հանուն Խարկովի (2022)


== Նշումներ ==
Մելիխովո (գյուղ, Ելնինսկի շրջան)

Անվան այլ կիրառումների համար տե՛ս՝ ՄելիխովոՄելիխովո (ռուս.՝ Мелихово), գյուղ Ռուսաստանի Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրյուսով

Բրյուսով  (գերմ.՝ Brüssow), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 2023 մարդ (ըստ 2010 թվականի դեկտեմբերի 31-ի)։ Տարածքը կազմում է 101,02 կմ²։ Փոստային ինդեքս՝ 12 0 72 085։


== Ծանոթագրություններ ==


== Արտաքին հղումներ ==
էջ(չաշխատող հղում)
Տանցի (գյուղ, Մոնաստիրշչինսկի շրջան)

Տանցի (ռուս.՝ Танцы), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարյանովկա (գյուղ, Կոնոտոպի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Սումիի մարզի Կոնոտոպի շրջանում։
2001 թվականի տվյալներով Մարյանովկա գյուղում բնակվում էր 40 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կլյուչյովկա (այլ կիրառումներ)

Կլյուչյովկա, կարող է վերաբերել՝

Կլյուչյովկա - գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Կլյուչյովկա - գյուղ Ռուսաստանի Ուդմուրթական հանրապետության Գրախովսկի շրջանի կազմում։
Սեդ Յոլ (Մեծ Վոլմայի վտակ)

Անվան այլ կիրառումների համար տե՛ս՝ Սեդ Յոլ (այլ կիրառումներ)Սեդ Յոլ (ռուս.՝ Сед-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Վոլմա գետի ձախ ափին՝ 6 կմ հեռավորության վրա։ Գետի երկարությունը կազմում է 12 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000075335
Կոդը ըստ հիդրոլոգիական հետազոտության (ՌԴ) — 103007533
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Մաքրման աշխատանքներ

Մաքրման աշխատանքներ, հանքավայրից ստորգետնյա եղանակով օգտակար հանածոների հանման աշխատանքներ։ Տարբերում են օգտակար հանածոների համատեղ (համախառն) և անջատ (ընտրողական) հանման Մաքրման աշխատանքներ։ Վերջինիս դեպքում հանքաքարի, ածխի, ապարի ենթաշերտերի առանձին տեսակները հանվում են զատ-զատ։ Մաքրման աշխատանքների հետևանքով առաջացած հանքափորվածքներն անվանում են մաքրման փորվածքներ, դրանց հանքախորշերը՝ մաքրման հանքախորշն է, իսկ օգտակար հանածոների հանույթից առաջացած տարածությունը՝ մաքրման տարածություն։
Պալաֆոքսիանա գրադարան

Պալաֆոքսիանա գրադարան (իսպ.՝ Biblioteca Palafoxiana de Puebla), գրադարան Մեքսիկայի Պուեբլա քաղաքում։ Հիմնադրվել է 1646 թվականին։ Եղել է գաղութային Մեքսիկայի առաջին հանրային գրադարանը և համարվում է առաջին գրադարանը Հյուսիսային և Հարավային Ամերիկաներում։ Գրադարանի հավաքածուն ընդգրկում է 15-20-րդ դարերի ավելի քան 45.000 գիրք և ձեռագիր։ 2005 թվականին ընդգրկվել է ՅՈՒՆԵՍԿՕ-ի Աշխարհի հիշողություն ցանկում։


== Պատմություն ==
Պալաֆոքսիանա գրադարանը հիմնադրվել է Պուեբլայի եպիսկոպոս Խուան դե Պալաֆոքս ի Մենդոսայի կողմից և կրում է նրա անունը։ Պալաֆոքսը գրերի սիրահար էր և իր ասույթներից մեկում ասել է.

1646 թվականի սեպտեմբերի 6-ին Պալաֆոքս ի Մենդոսան իր անձնական 5,000 իրերը նվիրաբերեց Սան Խուան քոլեջին, որը ինքն էր հիմնադրել պայմանով, որ այն ծառայելու է հասարակությանը։ Նա գրել է. «Շատ կաևոր է, որ այս քաղաքը, թագավորությունը ունենա հանրային գրադարան, որտեղ բոլոր մարդիկ իրենց ցանկությամբ կարող են սովորել»։
Մեկ դար անց Ֆրանցիսկո Ֆաբին ի Ֆուերոն հրամայեց կառուցել գրադարանի ներկայիս տարածքը։ Նա նվիրաբերեց նաև իր հավաքածուն, Մանուել Ֆերնանդես դե Սանտա Կրուսի, Ֆրանցիսկո Պաբլո Վասկեսի հավաքածուներով աստիճանաբար համալրվեց գրադարանի կազմը։ Ճիզվիտների միաբանության ճնշման ժամանակ առգրավված գրքերը նույնպես բերվեցին գրադարան։

1773 թվականին գրադարանն արդեն գործում էր և ուներ 43 մետր երկարությամբ կամարակապ սրահ քոլեջի երկրորդ հարկում։ Կառուցվեց գրադարակների երկու մակարդակ, Նինո Պիզանոն ստեղծեց Տրապանիի տիրամոր սրբապատկերը։ 19-րդ դարի վերջում, հավաքածուն այնքան ընդլայնվեց, որ գրադարակների երրորդ մակարդակի անհրաժեշտություն եղավ։
1999 թվականին երկու երկրաշարժերից գրադարանի շենքը և գրադարակները վնասվեցին, և 2001 թվականին ձեռնարկվեց վերականգնման ծրագիր։


== Հավաքածու ==
Գրադարանի հավաքածուում ընդգրկված են 15-20-րդ դարերի ավելի քան 45,000 գրքեր ու ձեռագրեր։ Ունի 9 ինկունաբուլաներ։


== Ծանոթագրություններ ==


== Արտաքին հղումներ ==
http://web.archive.org/web/20071011201620/http://www.bpm.gob.mx/inicio.asp Պալաֆոքսիանա գրադարան. պաշտոնական կայք
Digitized books from the Biblioteca Palafoxiana Archived 2014-09-25 at the Wayback Machine.
Ախին

Ախին, գյուղ Արևմտյան Հայաստանում, Բիթլիսի վիլայեթի Խութ-Բռնաշենի գավառակում։


== Բնակչություն ==
XX դարի սկզբին ուներ 190 տուն բնակիչ։


== Տնտեսություն ==
Բնակինչների հիմնական զբաղմունքը անասնապահությունն ու երկրագործությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ազատ Մաթյան

Ազատ Մաթյան (1942, Թեհրան, Իրան), հայ բանաստեղծ։


== Կենսագրություն ==
Ծնվել է 1942  թ. Թեհրանում։ Նախնական և միջնակարգ կրթությունը ստացել է Աբադանի հայոց և պետական դպրոցներում։ Ավարտել է Սպահանի համալսարանի հայոց լեզվի և գրականության ճյուղը, Փարիզի արևելյան լեզուների ինստիտուտի հայոց լեզվի բաժինը, զուգընթաց  ուսանելով Սորբոնի համալսարանի համեմատական գրականության ամբիոնում։
1972 թվականին Հրավիրվում է Սպահանի Պետ. Համալսարանում աշխատելու, որպես հայոց լեզվի և գրականության դասախոս, որտեղ աշխատում է շուրջ 40 տարի։
Եղել է` Նոր Ջուղայի Ներկայացուցչական և Պատգամավորական Ժողովների անդամ,
Իրանահայ Ազգային և Մշակութային Միության (ԻԱՄՄ) վարչության նախագահ,
«Հանդես» գրական-գեղարվեստական եռամսյայի խմբագրության անդամ։
2010 թվականներին՝ «Ջուչի» խորագրով փայտյա քանդակների ցուցահանդես է ունեցել Սպահանի ժամանակակից արվեստի թանգարանում։
2014 թվականի հունիսից հաստատվել է ԱՄՆ - ում։
Ազատ Մաթյանը «Վտարանդին», «Ուխտավորներ», և «Այնուամենայնիվ» գործերի մեջ, փորձել է պատմել իր հոգու պատմությունը։


== Ընտանիք ==
1973 թվականին ամուսնացել է Արաքս Խուդավերդյանի հետ։ Ունի մեկ զավակ։


== Պարգևներ ==
Ազատ Մաթյանը պարգևատրվել է Հայաստանի Հանրապետության մշակույթի նախարարության ոսկե շքանշանով (2001) և մրցանակակիրն է Սբ. Էջմիածնի և Հայաստանի գրողների միության «Կանթեղ» թարգմանական մրցանակի։


== Երկեր ==


=== Բանաստեղծություններ ===
Անապատի ծաղիկներ, 1981
Չընդհատվող եղանակ, 1995
Աշխարհի գերբը, 2012


=== Թարգմանություններ ===
Օմար Խայամ, 2007
Հաֆեզ, 2007
Մատյան ողբերգության, 1983
Նոր ժամանակներ, 2009
Սովորական հրաշք, 2011


=== Ուսումնասիրություն ===
Ո՞վ է Չարենցը (Ա), 1983
Ո՞վ է Չարենցը (Բ), 2012
Վերադարձ դեպի, 2008


== Ծանոթագրություններ ==

}


== Արտաքին հղումներ ==
Պաշտոնական կայք
Արդանտ (կանտոն)

Արդանտ (ֆր.՝ Ardentes), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Շատորու օկրուգի մեջ։ Համաձայն 2007 թվականի մարդահամարի կանտոնի բնակչությունը 16352 մարդ էր։Կանտոնի համարը 3602 է։ Կանտոնում կա 12 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պոսինտհան

Պոսինտհան (Ապուր շան մսից (보신탕; 補身湯), կամ Կեջանհուկ (개장국)), Կորեական խոհանոցի ավանդական ճաշատեսակներից, որի հիմնական բաղադրիչը համարվում է շան միսը։ Պնդում են, որ այդ ապուրը ամրապնդում է առնականությունը։


== Պատմություն ==
«Պոսինտհան» անվանումը բառացի նշանակում է «ապուր, որն ամրապնդում է օրգանիզմը»։ Այն, ըստ էության,  հայտնվել է 20-րդ դարի կեսերին, մինչդեռ «Կեջանհուկ» եզրույթն առավել հին ծագում ունի և թարգմանաբար նշանակում է «շան մսից ապուր սոյայի սոուսով»։


== Պատրաստման եղանակ ==
Ճաշատեսակի պատրաստման համար շան միսը եփում են կանաչ սոխով, պերուլլայի և խատուտիկի տերևներով և զանազան համեմունքներով՝ սոյայի մածուկ, կոչհուջան, պերուլլայի սերմերի փոշի։


== Քննադատություն ==
Ճաշատեսակը համարվում է կորեական խոհանոցի ամենատարածված ուտեստներից մեկը, ունի հին պատմություն Կորեայի մշակութում։ 20-րդ դարում ապուրի մասին մարդկանց վերաբերմունքը դառնում է խիստ հակասական ինչպես Կորեայում, այնպես էլ նրա սահմաններից դուրս՝ կապված կենդանիների իրավունքների հետ։ Աշխարհահռչակ դերասանուհի Բրիժիտ Բարդոն այս կերպ է արտահայտվել. «Այն ազգը, որն ուտում է շան միս՝ վայրենիների ազգ է»։ Այս արտահայտությունից հետո մի շարք երկրների կառավարություններ արգելեցին շան մսի կիրառումը։
Հատկանշական է, որ Կորեայում պատմականորեն շունը չի համարվում որպես «մարդու ընկեր», սակայն նրա կարգավիճակը բավականին բարձր է, որպես  Չինական հորոսկոպի 12 կենդանիներից մեկը։ Բացի դրանից, շան միսը չի համարվում ամենօրյա սնունդ, այլ սեզոնային կամ բուժիչ ճաշատեսակ է։


== Ծանոթագրություններ ==
Նովոգրիգորովկա (գյուղ, Վոլնովախսկի շրջան)

Անվան այլ կիրառումների համար տե՛ս՝ ՆովոգրիգորովկաՆովոգրիգորովկա (ուկրաիներեն՝ Новогригорівка), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Նովոգրիգորովկա գյուղում բնակվում էր 133 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շկուրատովո

Շկուրատովո (ուկրաիներեն՝ Шкуратове), գյուղ Ուկրաինայի Նիկոլաևի մարզի Արբուզինկայի շրջանում։ Հիմնադրվել է 1864 թվականին։
2001 թվականի տվյալներով Շկուրատովո գյուղում բնակվում էր 1 մարդ։ Բնակավայրը զբաղեցնում է 0,5 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրոմովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԳրոմովոԳրոմովո (ռուս.՝ Громово), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմաշկովո (գյուղ, Օդինցովսկի շրջան)

Անվան այլ կիրառումների համար տե՛ս՝ ՌոմաշկովոՌոմաշկովո (ռուս.՝ Ромашково), գյուղ Ռուսաստանի Մոսկվայի մարզի Օդինցովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Վոն

Ջեյմս Օլիվեր Վոն (անգլ.՝ James Oliver Vaughan, հուլիսի 14, 1988(1988-07-14), Բիրմինգհեմ, Անգլիա, Միացյալ Թագավորություն), անգլիացի ֆուտբոլիստ, «Բերի» ակումբի հարձավող։


== Կարիերա ==


=== Ակումբային ===
Ջեյմսոն Վոնը նորամուտը «Էվերթոնի» կազմում նշել 2005 թվականի ապրիլի 10-ին՝ դառնալով «Էվերթոնի» ամենաերիտասարդ ֆուտբոլիստը, ով խաղացել է Պրեմիեր Լիգայում։
2009 թվականին մասնակցել է Անգլիայի գավաթի եզրափակչին, որտեղ «Էվերթոնը» պարտվեց «Չելսիին»։
Երկար ժամանակ Վոնը համարվում էր հեռանկարային ֆուտբոլիստ, սակայն խաղացողը կարիերայի ընթացքում շատ վնասվածքներ ունեցավ, և սկսեց շատ քիչ խաղալ։ Նա վարձավճարով տեղափոխվեց «Դերբի Կաունտի», «Լեսթեր Սիթի» և «Քրիսթալ Փելաս»։
2011 թվականի մայիսի 27-ին տեղափոխվեց «Նորվիչ Սիթի»՝ «կանարեյկների» հետ կնքելով 3-ամյա պայմանագիր։
2013 թվականի հուլիսի 3-ին եռամյա պայմանագիր կնքեց «Հադերսֆիլդ Թաունի» հետ։


=== Հավաքականում ===
Խաղացել է Անգլիայի պատանեկան և երիտասարդական հավաքականներում։


== Վիճակագրություն ==


=== Ակումբային ===


== Նվաճումներ ==


=== Ակումբային ===
 «Էվերթոն»

Անգլիայի գավաթ
Եզրափակչի մասնակից (1) - 2008-09


== Ծանոթագրություններ ==


== Արտաքին հղումներ ==
Էջը Archived 2016-03-27 at the Wayback Machine.(անգլ.) «Բիրմինգհեմ Սիթիի» պաշտոնական կայքում
Վիճակագրությունը(անգլ.) soccerbase.com կայքում
Պրոֆիլը transfermarkt.com կայքում(անգլ.)
Բուլունգու Սու

Բուլունգու Սու (ռուս.՝ Булунгу-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Չեգեմ 1 գետի աջ ափին 84 կմ հեռավորության վրա։ Գետի երկարությունը 10 կմ է, ավազանի տարածքը 43,8 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսան գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07020000712108200004819
Հիդրոլոգիական ուսումնասիրությունների կոդը - 108200481
Ավազանի կոդը - 07.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջեֆ Հարդի

Ջեֆրի Ներո «Ջեֆ» Հարդի (անգլ.՝ Jeffrey Nero "Jeff" Hardy, օգոստոսի 31, 1977(1977-08-31), Կամերոն, Մուր շրջան, Հյուսիսային Կարոլինա, ԱՄՆ), ամերիկացի պրոֆեսիոնալ ըմբշամարտիկ (ռեստլեր), գեղանկարիչ, բանաստեղծ, երգիչ, երգերի հեղինակ։ Ներկա պահին հանդես է գալիս «WWE» կազմակերպությունում։
Մինչև «WWE» կազմակերպությունում ելույթներ ունենալը, հանդես է եկել «Organization of Modern Extreme Grappling Arts» (OMEGA) կազմակերպությունում, որը պատակնել է իրեն և եղբորը՝ Մեթ Հարդիին։ «WWE»-ի հետ մարզական պայմանագիր կնքելուց հետո եղբայրները որոշ ժամանակ հանդես են գալիս որպես ջոբերներ, որից հետո «TLC» (սեղաններ, սանդուղքներ, աթոռներ) ձևաչափի թիմային մարտերում ունեցած նշմարելի ելույթների շնորհիվ կարողանում են դրական տեղաշարժ ունենալ մարզական կարիերաներում։ Թիմում զորակոչելով Լիտային, Հարդիների խմբավորումն ստանում է «Team Xtreme» անվանումը։ Որպես թիմային ռեստլեր, Հարդին ութ անգամ ճանաչվել է թիմային վարկածով չեմպիոն (վեց անգամ աշխարհի թիմային չեմպիոն, մեկ անգամ WCW թիմային չեմպիոն, մեկ անգամ TNA աշխարհի թիմային չեմպիոն)՝ բոլոր տիտղոսները նվաճելով եղբոր հետ։
Ունեցել է նշմարելի հաջողություններ նաև անհատական ելույթներում՝ վեց անգամ ճանաչվելով աշխարհի չեմպիոն, այդ թվում՝ մեկ անգամ նվաճելով WWE չեմպիոնական տիտղոսը, երկու անգամ Աշխարհի ծանրքաշային տիտղոսը և երեք անգամ՝ TNA աշխարհի ծանրքաշային տիտղոսը։ Ծանրքաշային տիտղոսներից զատ հինգ անգամ նվաճել է WWE միջմայրցամաքային, մեկական անգամներ WWE կիսածանրքաշային և WWE Եվրոպայի, և երեք անգամ WWE հարդքոր տիտղոսը։
Հանդիսանում է «Peroxwhy?gen» կոչվող ալտերնատիվ ռոք խմբի մենակատարը։


== Ծանոթագրություններ ==

Հարդի Մեթ, Հարդի Ջեֆ, Քրուգման Մայքլ (2003)։ «Հարդի բոյզ` ներշնչող գոյություն»։ Նյու Յորք: «ՀարփերՔոլինս»։ էջ 288։ ISBN 0060521546։ OCLC 369561409 
Վարսալոն Ջիմ (Դեկտեմբեր 2001)։ ««Մեթ և Ջեֆ Հարդիներ – հարցազրույց»»։ «Ռեստլինգ դայջեսթ»։ Արխիվացված է օրիգինալից 2009 թ․ օգոստոսի 29-ին։ Վերցված է 2007 թ․ Հունիսի 4  


== Արտաքին հղումներ ==
Էջ TNAWrestling.com կայքում Archived 2011-05-17 at the Wayback Machine.(անգլ.)
Մարտերի ցանկ Ռեստլինգի համացանցային բազայում(անգլ.)
Էջը Ռեստլինգի առցանց բազայում(անգլ.)
Լևբերդոն

Լևբերդոն, երբեմն՝ Լեբերդոն (ռուս.՝ Левбердо, Лебердо́н, Левый берег Дона՝ Դոնի ձախ ափ), Դոնի Ռոստով քաղաքի Կիրովսկի և Լենինսկի շրջանների ոչ պաշտոնական անվանումը, գտնվում է Դոն գետի ձախ ափին և գետափի երկարությամբ ձգվում է մոտ 10 կիլոմետր։
Մակերեսի 90 %-ն իրենից ներկայացում է հանգստյան համալիրներ (առողջարաններ, ավազային լողափեր, սրճարաններ, ռեստորաններ, գիշերային ակումբներ), մակերեսի մոտ 10 %-ում գտնվում են արդյունաբերական ձեռնարկություններ, որոնց մի մասը այդտեղ են բերվել քաղաքի կենտրոնական շրջաններից։ Այս տարածքի զարգացման նոր շրջանը կապված է «Ռոստով արենա» մարզադաշտի շինարարության հետ։


== Զարգացման հեռանկարներ ==
2018 թվականի ֆուտբոլի աշխարհի առաջնության անցկացման շրջանակներում ձախ ափին՝ մոտավորապես Դոնի Ռոստով քաղաքի կենտրոնական մասի Բոգատյանովսկի զառիվայր պողոտայի դիմաց, կառուցվել է «Ռոստով արենա» 45․000 տեղանոց ֆուտբոլային մարզադաշտը։
Մարզադաշտի մոտ՝ Թիավարման ջրանցքի արևելյան կողմի երկայնությամբ նախատեսվում է Ռոստովի մարզի Կառավարության նոր շենքի և մարզական կառույցների շինարարությունը, իսկ ավազահանքի հիման վրա, որը ձևավորվում է այս կառույցների շինարարության ավազի լվացման ժամանակ, ստեղծել նոր ջրանցք։
Վորոշիլովսկի կամրջի երկայնքով՝ Դոն գետի ձախ ափին, ենթադրվում է հյուրանոցների և գրասենյակների կառուցում, իսկ Բատայսկ քաղաք տանող ճանապարհների արևմտյան կողմում՝ Թիավարման ջրանցքին հակառակ՝ Ռոստովի նոր ձիարշավարանը։
Միաժամանակ նախագծվում է «Մեգամագ» առևտրա-ժամանցային կենտրոնի շինարարության երկրորդ փուլը, որն իր մեջ ներառելու է մի շարք խանութներ, այդ թվում «Աշան» հիպերմարկետը։


== Արվեստում ==
1969 թվականի մայիսի 9-ին Լևբերդոնի հանգստի կենտրոններից մեկում կայացել է ռոք փառատոն, որն ավելի ուշ անվանվել է «Դոնի Վուդսթոք», որին մասնակցել են ռոստովյան չորս ռոք խմբեր՝ «Առավոտյան ցող», «Փոքրիկ և եղբայրներ», «Սանձափոկ» և «Անհաջողակներ»։
1988 թվականին ռոստովցի ռեժիսոր և հաղորդավար Իվան Կոնոնովը, որն այդ ժամանակ աշխատում էր խորհրդային հեռուստատեսության երիտասարդական խմբագրությունում, գրել է «Դոնի ձախ ափ» անվանումով երգը։
Ձայնագրված և առաջինը «ռուսական շանսոն» ժանրում Կոնստատին Ունդրովի կողմից կատարված երգը արագորեն սիրված է դարձել։ Ունդրովի «Լևբերդոն» երգը բազմաթիվ ձայնապնակներով և սկավառակներով։ Որոշ ժամանակ անց «Լևբերդոն» երգը կատարել է նաև Միխայիլ Շուֆուտինսկին։
Հիշատակվում է ռոք երգիչ Բաստայի «Ռոստով» երգում։


== Տեսարժան վայրեր ==
Ռոստով արենա՝ 45 000 նստատեղով մարզադաշտ, 2018 թվականի ֆուտբոլի աշխարհի առաջնության ընդունող կենտրոններից մեկը։
Մշակույթի և հանգստի Լևոբերեժնի այգի՝ բացվել է 2018 թվականի մայիսի 1-ին։
Քաղաքային կենտրոնական լողափ՝ լողափ, որը տեղակայված է Վորոշիլովսկի կամրջից փոքր-ինչ վերև։


== Ծանոթագրություններ ==
Ատոմական շառավիղ

Ատոմական շառավիղ, ատոմին վերագրվող շառավիղ, որը պայմանավորում է միջատոմական հեռավորությունները նյութերում։
Ըստ քվանտային մեխանիկայի, ատոմի չափերը որոշակի չեն, սակայն նրան կարելի է վերագրել որոշակի մեծություն, քանի որ միջուկից տվյալ հեռավորության վրա էլեկտրոնի գտնվելու հավանականությունը ինչ-որ հեռավորությունից սկսած չափազանց արագ նվազում է։ Երկու ատոմների ատոմական շառավիղների գումարը մոտավորապես հավասար է նրանց առաջացրած քիմիական կապի երկարությանը (միջատոմական հեռավորությանը միացության մեջ)։
Տվյալ ատոմի ատոմական շառավիղ, որը 10−8 սմ կարգի մեծություն է, կախված է հարևան ատոմի հետ առաջացրած քիմիական կապերի թվից և մոլեկուլում կամ բյուրեղում նրան շրջապատող ատոմների քանակից։
Ըստ քիմիական կապի բնույթի, տարբերում են՝

կովալենտային ատոմական շառավիղ (հավասար է X-X կապի երկարության կեսին, որտեղ X ոչ մետաղի ատոմն է)
մետաղական ատոմական շառավիղ (մետաղ տարրի բյուրեղում ամենամոտ կանգնած ատոմների 1Վոլտ որոշում են ռենտգենոգրաֆիական, էլեկտրոնագրաֆիական և այլ եղանակներով։


== Ատոմական շառավիղի փորձնական չափումներ ==
Մոխրոտիկ կատուն

Մոխրոտիկ կատուն (իտալերեն՝ Gatta Cenerentola), 2017 թվական իտալական անիմացիոն ֆիլմ, որի ռեժիսորներն են Ալեսանդրո Ռակը, Իվան Կապելլոն, Մարինո Գուարնյերին և Դարիո Սանսոնը։ Մուլտֆիլմի համաշխարհային պրեմիերան տեղի է ունեցել 2017 թվականի սեպտեմբերի 6-ին Վենետիկի միջազգային 74-րդ կինոփառատոնի ժամանակ, որտեղ այն մասնակցել է «Վենետիկյան հորիզոններ» բաժնին։
Ֆիլմը Իտալիայի կողմից հավակնել է ամերիկյան կինոակադեմիայի «Օսկար» 90-րդ կինոմրցանակին «Օտարալեզու լավագույն ֆիլմ» անվանակարգում, բայց ի վերջո չի ընտրվել։ 2018 թվականին ֆիլմը 7 անվանակարգերում առաջադրվել է իտալական ազգային «Դավիդ դի Դոնատելո» կինոմրցանակին, այդ թվում՝ որպես լավագույն ֆիլմ, և ստացել է երկու մրցանակ։


== Սյուժե ==
Վիտորիո Բազիլը հարուստ գիտնական և նավատեր է, նրա նավերից մեկը՝ «Մեգարիդը», բարձր տեխնոլոգիական նավ է, որը ձայնագրում է ամեն ինչ, ինչ որ տեղի է ունենում ներսում և դա ցույց է տալիս հոլոգրամների տեսքով։ Բազիլն ուզում էր վերափոխել Նեապոլի հսկայական նավահանգիստը տեխնոլոգիական նավահանգստի, իսկ Մեգարիդը՝ տվյալների թվային բազայի, որը հիշողության մեջ պահպանում էր բոլոր նրանց մասին, ովքեր գալիս էին նավ։


== Ծանոթագրություններ ==


== Արտաքին հղումներ ==
«Մոխրոտիկ կատուն»(անգլ.) ֆիլմը Internet Movie Database կայքում
«Кошка-Золушка» на сайте Cineuropa[it](իտալ.)
«Кошка-Золушка» на сайте Accademia del Cinema Italiano — Premi David di Donatello
««Кошка-Золушка»»(անգլ.) ֆիլմը Metacritic կայքում: Կաղապար:Рейтинг-10Рецензии критиковLee Marshall (2017-09-04)։ «'Gatta Cenerentola': Venice Review» (անգլերեն)։ Screen International։ Վերցված է 2018-07-08 
Boyd van Hoeij (2017-11-09)։ «'Cinderella the Cat' ('Gatta Cenerentola'): Film Review | Venice 2017» (անգլերեն)։ The Hollywood Reporter։ Վերցված է 2018-07-08 
Jay Weissberg։ «Film Review: ‘Cinderella the Cat’» (անգլերեն)։ Variety։ Վերցված է 2018-07-08 
Charles Solomon (2017-12-07)։ «Violent animated sci-fi 'Cinderella the Cat' strays far from source» (անգլերեն)։ Los Angeles Times։ Վերցված է 2018-07-08
Դիամանտե

Դիամանտե (իտալերեն՝ Diamante), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 5091 մարդ, բնակչության խտությունը կազմում է 462 մարդ/կմ²։ Զբաղեցնում է 11 կմ² մակերես տարածք։ Փոստային ինդեքսն է՝ 87023։ Հեռախոսային կոդը՝ (+39) 0985։


== Ծանոթագրություններ ==
Ալլան Շուլման

Կարլ Ալլան (Վալդեմար) Շուլման (շվեդերեն՝ Carl Allan (Valdemar) Schulman, հունվարի 20, 1863(1863-01-20), Հյամեէնլիննա, Կանտա-Խյամե, Ֆինլանդիա - դեկտեմբերի 6, 1937(1937-12-06), Վիբորգ, Ֆինլանդիա), ֆինն ճարտարապետ, ով ստեղծագործել է հյուսիսային մոդեռն ոճով։


== Կենսագրություն ==
1889 թվականին ավարտել է Հելսինկիի պոլիտեխնիկական ուսումնարանը։ Աշխատել է Արգենտինայում, Գերմանիայում, Հոլանդիայում, Դանիայում և Շվեդիայում։ 1899 թվականին վերադառնալով իր հայրենիք՝ պատվեր է ստացել Խալիլա առողջարանի կառուցման համար (այժմ ՝ «Սոսնովի Բոր» առողջարան)։ 1906-1932 թվականներին Շուլմանն աշխատել է որպես Վիբորգի գավառական ճարտարապետ։ Այդ տարիների ընթացքում նա Վիբորգի համար նախագծել է տասից ավելի բազմաբնակարան շենքեր` ազգային ռոմանտիզմի ոճով։ Նա նաև նախագծել է շենքեր Տերիոկիում (Զելենոգորսկ) և Կուոկկալում (Ռեպինո)։
Եղել է Ֆինլանդիայի ճարտարապետների միության և Նկարիչների միության Վիբորգի մասնաճյուղի անդամ։ Հանդես է եկել նաև որպես պրոֆեսիոնալ երաժիշտ-դիրիժոր։ Շուլմանի ղեկավարությամբ երգչախմբերը հաջողությամբ հանդես են եկել Սանկտ Պետերբուրգում, Ֆինլանդիայում և արտասահմանում։


== Կառույցներ ==

Շուլմանը Սավոնլիննա մերձակայքում գտնվող Ռաուխալինայի դաստակերտի նախագծի հեղինակն է։ «Հյակլիի, Լալլուկկայի և Կ. °»  տան դիմաց գտնվում է նախկին «Ռաուխա» հյուրանոցի եռանկյունաձև հատակագծի շենքը, որը կառուցվել է 1904 թվականին Շուլմանի նախագծով վաճառական Ֆ. Վորոբյովի համար։
Մոդեռն ոճով կառուցվել է երկու տուն, որոնք ձևավորում էին Վիբորգի Կարմիր ջրհորի հրապարակի մուտքը, «Օտսո» բաժնետիրական ընկերության նախկին գրասենյակն ու բնակարանները (1903) և «Արինա» ընկերության շենքը, ներկայումս բնակելի շենքեր։ Շուլմանի հայտնի գործերից են` վաճառական Դ. Մարկելովի նախկին բնակելի շենքը (Տորկելինկատու, 6, այժմ՝ Լենինի պողոտա), այժմ` գրախանութ (1903) և համանման ոճի բնակելի շենք Ագրիկոլանկատուի (Պուշկինսկայա) 6 (1902) հասցեում։ Շուլմանի նախագծով 1904 թվականին Սանկտ Պետերբուրգում կառուցվել է Ի. Վ. Բեսսերի տունը (այժմ ՝ Վլադիմիրսկու պողոտա, 19)։ Ավելի ուշ կառուցված շենքերում ճարտարապետը շեղվել է ազգային ռոմանտիզմի սկզբունքներից։ Դրա օրինակն է 5-հարկանի շենքը Լենինգրադյան պողոտայում, 9 (1909) և նախկին համատեղ կրթության դպրոցը (այժմ` թիվ 11 միջնակարգ դպրոց, Դպրոցական հրապարակ, 5)։


== Ծանոթագրություններ ==


== Արտաքին հղումներ ==
Аллан Шульман
Шульман Аллан Карл Вольдемар (1863—1937), архитектор
Լուգանսկոե (գյուղ, Ջանկոյի շրջան)

Անվան այլ կիրառումների համար տե՛ս՝ ԼուգանսկոեԼուգանսկոե (ուկրաիներեն՝ Луганське, Ղրիմի թաթարերեն՝ Luganskoye), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։
2001 թվականի տվյալներով Լուգանսկոե գյուղում բնակվում էր 1 450 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մանիկորե

Մանիկորե  (պորտ.՝ Manicoré), համայնք Բրազիլիայում՝ Ամազոնաս նահանգի կազմում, Մադեյրա գետի ափերին։ Գտնվում է Կենտրոնական նահանգի Ամազոնաս մարզում։ Մտնում է Մադեյրա գավառի կազմի մեջ։ 2020 թվականի տվյալներով բնակչության թվաքանակը եղել է 56.583։ Համայնքը գրավում է 48 282 կմ2 տարածք։


== Ծանոթագրություններ ==
Առյուծաթաթ հայկական

Առյուծաթաթ հայկական (լատ.՝ Leontice armeniaca), ծորենազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Պալարանման, փքված ստորերկրյա մասով թխակապույտ բազմամյա խոտաբույս է։ Տերևները եռմասնյա են։ Բարձրությունը 10-25 սմ է։ Ծաղիկները դեղին են և  հավաքված են ողկույզում։ Պտուղը օվալ տուփիկ է։


== Տարածվածություն ==
Հայաստանում հանդիպում է Երևանի ֆլորիստիկական շրջանում (Արարատյան հարթավայր, Երասխի լեռնաշղթա, Ուրծի լեռնաշղթայի ստորոտ)։ Հանդիպում է նաև Նախիջևանում և Հյուսիսային Իրանում։


== Էկոլոգիա ==
Աճում է ստորին լեռնային գոտում՝ ծովի մակարդակից 900–1200 մ բարձրությունների վրա, կիսաանապատում, չոր քարքարոտ, աղային-կավոտ լանջերին։ Ծաղկում է ապրիլ-մայիս ամիսներին, պտղաբերում՝ մայիս-հունիսին։


== Պահպանություն ==
Վտանգված տեսակ է։ Ներկայումս հայտնի է մեկ պոպուլյացիա, որը մասնատված է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES–ի և Բեռնի կոնվենցիաների հավելվածներում։
Պահպանության գործողություններ չեն իրականացվում։


== Ծանոթագրություններ ==
Պոպովսկի գյուղական խորհուրդ (Կարլովսկի շրջան)

Անվան այլ կիրառումների համար տե՛ս՝ Պոպովսկի գյուղական խորհուրդ (այլ կիրառումներ)Պոպովսկի գյուղական խորհուրդ  (ուկրաիներեն՝ Попівська сільська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Պոպովսկի գյուղական խորհրդում բնակվում էր 3277 մարդ։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աստերոիդների ցանկ (238601-238700)

Աստերոիդների ցանկ (238501-238600)  • Աստերոիդների ցանկ  • Աստերոիդների ցանկ (238701-238800)
 Աստերոիդների ցանկ (238501-238600)  • Աստերոիդների ցանկ  • Աստերոիդների ցանկ (238701-238800)
Ռեբասե (գյուղ, Պաիստու շրջան)

Անվան այլ կիրառումների համար տե՛ս՝ ՌեբասեՌեբասե (էստ․՝ Rebase), գյուղ Էստոնիայի Վիլյանդիմաա նահանգի Պաիստու շրջանում։
2011 թվականի տվյալներով գյուղում բնակվում էր 18 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հենրիկ Մամյան

Վիքիպեդիայում կան հոդվածներ  Մամյան ազգանունով այլ մարդկանց մասին:Հենրիկ Արամի Մամյան (ապրիլի 24, 1934(1934-04-24), Երևան, Հայկական ԽՍՀ, ԽՍՀՄ - հուլիսի 17, 2014(2014-07-17), Երևան, Հայաստան), հայ նկարիչ, ՀՀ ժողովրդական նկարիչ (2010)։


== Կենսագրություն ==
1953 թվականին ավարտել է Երևանի գեղարվեստի ուսումնարանը, 1959 թվականին՝ Երևանի գեղարվեստա-թատերական ինստիտուտը։ 1960-1964 թթ. դասավանդել է Երևանի պոլիտեխնիկական ինստիտուտում, 1963 թվականից՝ Երևանի գեղարվեստա-թատերական ինստիտուտում, պրոֆեսոր` 1990 թվականից, 1991 թվականից` ԵՊՃՇԻ-ում, ամբիոնի վարիչ 1991 թվականից
Հենրիկ Մամյանի աշխատանքները ցուցադրվում են Հայաստանի ազգային պատկերասրահում։
Վախճանվել է 2014 թ. հուլիսի 17-ին։


== Ստեղծագործական գործունեություն ==
Աշխատել է գրքային գրաֆիկայի, մոնումենտալ և հաստոցային գեղանկարչության ասպարեզներում։ Ձևավորել է մոտ 90 գիրք։

Վահագն Դավթյանի «Ասք սիրո և սրի», 1968, լինոփորագրություն
Եղիշե Չարենցի «Ամբոխները խելագարված», 1968-1977, ցինկոգրաֆիա
Լևոն Շանթի «Հին աստվածներ», 1969-1974, ցինկոգրաֆիա
Դանիել Վարուժանի «Հարճը» (1979, ցինկոգրաֆիա, 1979-ին Մոսկվայում կայացած գրքի համամիութենական ցուցահանդեսում արժանացել է դիպլոմի)
Ավետիք Իսահակյանի «Աբու-լալա Մահարի», 1987, օֆորտ, աքվատինտա
Ռ. Գարանյանի «Հոգու հրկիզումները», 1996, տուշ
Հովհաննես Թումանյանի «Անուշ», 1987-2005
Միխայիլ Լերմոնտովի «Մծիրին»
Գևորգ Էմինի «Հավերժի ճամփորդը»
Ղազարոս Աղայանի «Անահիտը»
«Գիրք Դավիթ Սաղմոսացի», 2003-2004Հաստոցային գրաֆիկական գործեր՝

«Ձմեռ», 1981
«Լուսին», 1983
«Հայ ժողովրդի պատմությունից» նկարաշարը 1996Հեղինակ է նաև բազմաթիվ մատենանիշների, մոնումենտալ երփնագիր աշխատանքների։ 1965-ին նկարիչ Հովհաննես Մինասյանի հեղինակային համագործակցությամբ ստեղծել են Օշականի Մեսրոպ Մաշտոց եկեղեցու որմնանկարները, Գրիգոր Խանջյանի «Վարդանանք» եռանկարի 3-րդ մասի որմնանկարները (2000-2002, Երևան, Կասկադ)։
Կոմիտասի 100-ամյակին Բեյրութում կազմակերպված մրցույթում «Կոմիտաս» եռանկարն արժանացել է 2-րդ մրցանակի։


== Ցուցահանդեսներ ==
Անհատական ցուցահանդեսներ է ունեցել Մոսկվայում, Բաքվում (1975), Կիրովականում (1980), Լենինականում, Երևանում (1981, 1985, 2004), Վարշավայում (1984), Բելգրադում (1991)։


== Մեջբերումներ Հենրիկ Մամյանից ==


== Կոչումներ ==
ՀԽՍՀ վաստակավոր նկարիչ (1983)
Հայաստանի Հանրապետության ժողովրդական նկարիչ (2010)։


== Արտաքին հղումներ ==
Հենրիկ Մամյան
Հենրիկ Մամյան


== Ծանոթագրություններ ==
Գուդեմնիս

Գուդեմնիս (նախկինում նաև Ուջանաբաս),
գյուղ Հայաստանի Հանրապետության Սյունիքի մարզի Մեղրու տարածաշրջանում, Մեղրի քաղաքից մոտ 7 կմ հյուսիս-արևմուտք, ծովի մակարդակից մոտ 1400 մ բարձրության վրա։ Հեռավորությունը Կապան մարզկենտրոնից ճանապարհով կազմում է մոտ 73 կմ։
Ուջանաբաս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Մեղրու գավառի, իսկ 1930 թվականից` Մեղրու շրջանի։ 1995 թվականից մտնում է ՀՀ Սյունիքի մարզի մեջ։


== Բնակչություն ==
Ըստ ՀՀ 2011 թ. մարդահամարի արդյունքների` Գուդեմնիսի մշտական բնակչությունը կազմել է 21, առկա բնակչությունը` 32 մարդ։ Գյուղը բնակեցված է եղել հայերով, բնակչության փոփոխությունը ժամանակի ընթացքում` ստորև.


== Տես նաև ==
Գուդեմնիսի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2012-04-06 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2014-01-29 at the Wayback Machine.


== Ծանոթագրություններ ==
Մարիա Խեսուս Մոնտերո

Մարիա Խեսուս Մոնտերո (իսպ.՝ María Jesús Montero, փետրվարի 4, 1966(1966-02-04), Սևիլյա, Իսպանիա), իսպանացի պետական և քաղաքական գործիչ։ 2018 թվականի հունիսի 7-ին Սանչեսի առաջին կաբինետում նշանակվել է ֆինանսների նախարար։ 2020 թվականի հունվարի 13-ից Սանչեսի երկրորդ կաբինետում ֆինանսների նախարար և Իսպանիայի կառավարության պաշտոնական նախագահ։


== Կենսագրություն ==
Մարիա Խեսուս Մոնտերոն ծնվել է 1966 թվականի փետրվարի 4-ին Սևիլյայում՝ դասախոսների ընտանիքում։ Ավարտել է Սևիլյայի համալսարանը, ունի բժշկական և վիրաբուժական գիտական աստիճան, ինչպես նաև ստացել է կառավարման մագիստրոսի աստիճան EADA բիզնես դպրոցում։ Աշխատել է հիվանդանոցում որպես ադմինիստրատոր։ 1986 թվականից մինչև 1988 թվականը եղել է Անդալուսիայի երիտասարդական խորհրդի մարգինալացման կոմիտեի նախագահ, ապա այդ կազմակերպության գլխավոր քարտուղար մինչև 1990 թվականը։ Իսպանիայի սոցիալիստական բանվորական կուսակցության կազմից ընտրվել է Անդալուզիայի խորհրդարան Սևիլյայի ընտրատարածքից։
2002 թվականից սեպտեմբերից մինչև 2004 թվականի ապրիլն ընկած ժամանակահատվածում զբաղեցրել է Անդալուզիայի առողջապահության նախարարի տեղակալի պաշտոնը, որից հետո գլխավորել է այդ նախարարությունը մինչև 2012 թվականի մայիսը։ Այնուհետև զբաղեցրել է Անդալուզիայի սոցիալական ապահովության նախարարի պաշտոնը։ Առողջապահության նախարարության ղեկավար լինելու ժամանակ նախաձեռնել է կրկնակի բժշկական եզրակացության ներդրումը, նախաիմպլանտացիոն գենետիկական ախտորոշման հասանելիությունը, գենետիկ խորհրդատվությունը կամ արժանի մահը։
2013 թվականի սեպտեմբերի 9-ից մինչև 2018 թվականի հունիսի 6-ը եղել է Անդալուզիայի ֆինանսների և պետական կառավարման նախարար։ Նախարարության ղեկավար լինելու ժամանակ մշակել և հաստատել է հինգ բյուջե՝ առանց խորհրդարանում բացարձակ մեծամասնության. մեկը՝ «Միավորված ձախերի» և չորսը՝ «Քաղաքացիներ- Քաղաքացիական կուսակցության» հետ։
Իսպանիայի նախագահ Պեդրո Սանչեսը կառավարության նախկին ղեկավար Մարիանո Ռախոյի հրաժարականից հետո Մարիա Խեսուս Մոնտերոյին նշանակել է երկրի ֆինանսների նախարար, իսկ Ֆիլիպ VI թագավորը հաստատել է նշանակումը թագավորական հրամանագրով։ 2018 թվականի հունիսի 7-ին երդվել էր թագավորի առաջ՝ Սարսուելա պալատում։
2020 թվականի հունվարի 13-ից Սանչեսի երկրորդ կաբինետում ֆինանսների նախարար և Իսպանիայի կառավարության պաշտոնական նախագահ։


== Ծանոթագրություններ ==